Koostajate grupi initsiaatoriks olnud ministeeriumi nõunik Jüri Trei kinnitas Eesti Kirikule, et töö maht ning aeg kasvas reaalsuses mitmekordseks võrreldes algselt plaanituga. «Arvasime, et saame materjali kokku poole aastaga, aga kulus kolm aastat,» ütles Trei. «Allikmaterjalina polnud võimalik usaldada seni ilmunud  teatmeteoseid. Näiteks leidsime järjepanu vigu «Eesti entsüklopeediast», mitme isiku andmetes on seal vigu. Me ei saanud automaatselt midagi kasutada, tohutu aeg ja energia läks kontrollimisele.»